Ufahamu

MASHAKA YALIYONIPATA

"Nenda, sitaki kukuona machoni pangu.Mimi ni barobaro mwenye akili timami ambazo zina uwezo wa kunifanya nitende nitakalo?” Hadija alimwambia mama yake aliyekongeka. Ninake Hadija alikuwa anamweleza Hadija hasara za kurandaranda kama jibwa koko litafutalo makombo. Mtoto ambaye hulka zake-zilikuwa za kutamaniwa na kuvuliwa kofia na wengi, aligeukia ukubwani akawa haambiliki hasemezeki. Wasemao husema kuwa kimumunye huharibikia ukubwani.

Hadija alikuwa na maskio nanga ambayo hayakusikia la mwadhini wala la mteka maji msikitini, aidha hayakusikia dawa wala kafara. Baba yake alikuwa ameshaaga dunia .Hadija alilelewa na mama yake kwa dhiki nyingi. Alipobaleghe, akaanza kuwa kichwa kigumu. Mama mtu alilia na ije balaa iondoe baa.

Siku moja, Hadija alidamka mafungulia ng'ombe. Akatembea kenyekenye hadi kwa swahibu yake waliyependana kama chanda na pete . Walikuwa wamehaidiana kukutana na alielewa fika kuwa ahadi ni deni.

Alisimama kandokando ya barabara na kungoja waja waliokuwa na mapato mazito kwa kuwa huo ulikuwa mwisho wa mwezi. Nasaha za kidini hutunasihi kilo mahuluku atavuna alichokipanda. Atakayevuna cha mwingine adhabu kali ipo. Mla kuku wa mwenzio hulipa ng'ombe. Kisha, Mungu atamwadhibu.

Mwia si mwia, adinasi mmoja aliyeonekana mkwasi, alijitokeza mbele yao.Bila kujali togo wala jando, walimrukia na kumpokonya ngwnje zake alizobeba kabla kutoroka, halaiki ya watu ilikuwa imewazingira. Naam! Siku za mwizi ni arobaini Umati ule ukawa na kigeugeu cha kinyongo na kuwageukia wanyang'anyi wale Wakachapwa kichapo cha mbwa aliyetabawali msikitini.

Hadija na swahibu yake walitandikwa sawa sawa. Walivuja ngeu nyingi mno. Hadija alijaribu kuomba msamaha kwa kuwaeleza ya kuwa hayakuwa mapenzi yake ila ni hali ya nchi iliyvokuwa lakini wapi! Maneno yake yaliangukia masikio ya viziwi. Harakati zao ziliambulia patupu kama kumwosha kuku miguuni. Yaumi hiyo alitambua ya kuwa dunia si chochote, si lolote ila tambara bovu. Isitoshe alijua, kilichomtoa kanga manyoya.

Baada ya kuvuja ngeu walitiwa nguvuni. Walipelekwa hosipitalini ambako walitibiwa na kupewa ruhusa ya kwenda zao kortini tayari kwa hukumu yao. Kulingana na sheria za nchi hii yetu tukufu wizi wa kutumia mabavu huwa na adhabu ya kuhukumiwa kifo.
Hadija alilia kwi kwi kwi lakini mwiba wa kujichoma hauna kilio. Alianza kujuta huku akijiahidi, “Sitarudia kosa hilo tena aushini.”